

**ประกาศองค์การบริหารส่วนตำบลหินดาด**

**เรื่อง**  **มาตรการป้องกันการให้หรือรับสินบน**

-----------------------------------------

 เพื่อให้การดำเนินงานเกี่ยวกับการจัดซื้อจัดจ้างและภารกิจอื่น เป็นไปด้วยความโปร่งใส สามารถตรวจสอบได้ และป้องกันการให้ หรือรับสินบน ขององค์การบริหารส่วนตำบลหินดาด จึงกำหนดมาตรการป้องกันการให้หรือรับสินบน เพื่อให้บุคลากรขององค์การบริหารส่วนตำบลหินดาด ถือปฏิบัติ ดังนี้

 1. ห้ามใช้ตำแหน่งหน้าที่หาผลประโยชน์ให้ตนเอง ครอบครัว หรือพวกพ้อง

 2. ห้ามรับผลประโยชน์อย่างใดจากการปฏิบัติหน้าที่นั้น

 3. ห้ามใช้ตำแหน่งหน้าที่ เพื่อเอื้อประโยชน์แก่ตนหรือพวกพ้อง

 4. ห้ามเจ้าหน้าที่ นำทรัพย์สินของทางราชการไปใช้เพื่อประโยชน์ส่วนตัว

 5. ห้ามนำข้อมูลลับหรือข้อมูลภายในไปใช้เพื่อประโยชน์ตนเองหรือบุคคลอื่น

 6. ให้ผู้บังคับบัญชาตรวจสอบ กำกับ ติดตาม พฤติกรรมของเจ้าหน้าที่อย่างใกล้ชิด หากพบว่ามีพฤติกรรมที่สุ่มเสี่ยงกับการให้หรือรับสินบน ให้มีการตักเตือน เพื่อป้องกันเหตุที่จะเกิดขึ้น

จึงประกาศให้ทราบและถือปฏิบัติโดยทั่วกัน

ประกาศ ณ วันที่ ๒๗ ธันวาคม พ.ศ. ๒๕๖๒

 

(นายประพันธ์ เชาวน์ดี)

นายกองค์การบริหารส่วนตำบลหินดาด